***Projektu atlases kritēriji pasākumā “Ieguldījumi materiālajos aktīvos”:***

1. ***Lauku saimniecībās vidējo (kopējais apgrozījums ir no 70 001 līdz 350 000 euro) un lielo saimniecību grupai (kopējais apgrozījums ir vairāk nekā 350 000 euro)***
2. ***Lauku saimniecībās*** ***mazo saimniecību grupai (kopējais apgrozījums ir no 4 000 euro līdz 70 000 euro)***
3. ***Putnkopības un cūkkopības nozarei***
4. ***Siltumnīcu būvniecībai un pārbūvei***

Rindošanā tiks izmantoti dati atbilstoši atbalsta pasākuma kārtas **pēdējā projektu iesniegšanas dienā** pieejamajai informācijai.

Ja projekta iesniegumā ir investīcijas **“Putnkopības un cūkkopības nozarē” / “Siltumnīcu būvniecībai un pārbūvei”**, **kā arī vispārējas lietošanas investīcijas** (piemēram: tehnika un agregāti), projekta pieteikuma rindošanā attiecīgai tiek piemēroti “Putnkopības un cūkkopības nozares” / “Siltumnīcu būvniecības un pārbūves” rindošanas kritēriji, kā arī **vispārējās lietošanas investīcijām tiek piemēroti rindošanas kritēriji kā “Esošām lauku saimniecībām”**.

**Kopprojektiem** rindošanas kritēriji tiks aprēķināti kopā par **visām iesaistītām saimniecībām**.

***1. Lauku saimniecībās vidējo un lielo saimniecību grupai***

* *Būvniecības dokumenti* – būvatļauja ar būvvaldes atzinumu **par projektēšanas nosacījumu izpildi.** Ja projektā paredzēta vairāku ēku būvniecība, punktu proporciju aprēķina tiem būvniecības darbiem, kuriem uz atbalsta pasākuma kārtas pēdējo projekta iesniegšanas dienu ir saskaņoti būvvaldes dokumenti. Kritēriju aprēķinā tiks izvērtēta informācija arī BIS (*Būvniecības informācijas sistēmā*).
* *Piešķirtā publiskā finansējuma summa* - Vidējos **ieņēmumus** no lauksaimniecības produktu ražošanas un pārstrādes aprēķina par **2 pēdējiem noslēgtiem finanšu gadiem**, bet **piešķirto atbalstu** (*aprēķinā tiek ņemts vērā* *gan izmaksātais, gan apstiprinātais finansējums 2014.-2020.periodā)* rēķina līdz attiecīgās pieteikumu iesniegšanas kārtas **pēdējai dienai** (ieskaitot).
* *Iemaksātās nodokļu iemaksas* **–** LAD izmantos tikai **VID datu noliktavas datus** un tiks ņemta vērā Atbalsta pretendenta **samaksātā** nodokļu summa pēdējā noslēgtā gada ietvaros (*nevis aprēķinātā*).
* *Sezonas laukstrādnieku nodarbināšana* **–** LAD izmantos **no VID iegūtus datus,** kur uzskaitīs unikālās personas, kas saņēmušas ienākumus.
* *Atbilst bioloģiskai vai integrētai shēmai –*atbalsta pretendentamjābūt līdz atbalsta pasākuma kārtas pēdējai projekta iesniegšanas dienai iekļautam **bioloģiskās shēmas operatora** sarakstā (*nepietiek tikai būt bioloģiski sertificētai saimniecībai*) un jābūt **atzītam integrētam uzņēmumam** (*jābūt VAAD kontrolei un atzīšanai*).
	+ Nacionālās pārtikas kvalitātes shēmas operatoru saraksts **-** [Citi PVD reģistri](https://registri.pvd.gov.lv/cr).
	+ Bioloģiskās shēmas operatoru saraksti - [Vides kvalitāte : Bioloģiskās lauksaimniecības shēmas dalībnieki (videskvalitate.lv)](https://www.videskvalitate.lv/index.php?asad=37) un [STC | Bioloģiskās lauksaimniecības shēmas | VSIA](https://www.stc.lv/biologiskas-lauksaimniecibas-shemas).
* *Pieteiktā projekta attiecināmo izmaksu summa* – gadījumā, ja projekti tiks sadalīti attiecīgās kārtas ietvaros – iesniegti vairāki projekti, tad **pieteiktās attiecināmās izmaksas** tiks **summētas** (piem., 2 projekti pa 100 000 EUR, tad tiks uzskatīts, ka šīs kārtas ietvaros iesniegts projekts ar attiecinām izmaksām 200 000 EUR).
* *Projekta ieguldījums mērķos–*
	+ - Ja, īstenojot projektu, tiek ieviesti augstāki labturības standarti, jābūt līdz atbalsta pasākuma kārtas pēdējai projekta iesniegšanas dienai saņemtam Pārtikas un veterinārā dienesta atzinumam, ka projektā plānotās investīcijas uzlabos dzīvnieku labturības apstākļus.
		- Ja projektā ietvertas investīcijas **bezapvērses tehnoloģiju nodrošināšanai** - iegādātām iekārtām jāatbilst minimālai augsnes apstrādei un tiešajai sējai, kas atbilstoši mērķim tiek izmantotas.
		- Ja projektā ietvertas investīcijas precīzo tehnoloģiju izmantošanai laukkopībā **minerālmēslu un augu aizsardzības līdzekļu (turpmāk - AAL) patēriņa samazinājumam** - iegādātām iekārtām jāatbilst specifikācijām, ka tās ir aprīkotas un spējīgas veikt precīzo mēslošanu un AAL smidzināšanu atbilstoši zemes agrotehniskajam stāvoklim.
		- Ja projektā ietvertas investīcijas iekārtās vai aprīkojumā šķidrmēslu tiešai iestrādei – attiecīgajām iekārtām jāatbilst specifikācijām, lai spētu veikt mēslojuma tiešo iestrādi augsnē.
		- Ja projektā ieguldījumi **precīzo tehnoloģiju izmantošanā lopkopībā**, uzlabojot barības kvalitāti, barības devu plānošanu un nodrošināšanu.
		- Ja projektā paredzēts veikt ieguldījumus energoefektivitātes palielināšanā (enerģijas ietaupījums vismaz par 20 %), projekta iesnieguma iesniegšanas brīdī jāiesniedz arī sertificēta speciālista izsniegtu energoaudita atzinumu.
		- Ja projektā ietvertas investīcijas atjaunojamās enerģijas ražošanai, jāņem vērā, ka pašpatēriņam no saražotās alternatīvās enerģijas apjoma jābūt vismaz 80 procentu apmērā.
* *Kopprojekta īstenošana –* ja vairāki uzņēmumi vienojušies veidot savstarpēju sadarbību kopēja projekta īstenošanai, lai sekmētu pilna ražošanas cikla vai pievienotās vērtības radīšanu, iesniedzot kopēju projekta iesniegumu.
* *Dalība atbilstīgā kooperatīvā sabiedrībā –* ja tiek piešķirti punkti šajā kritērijā,projekta īstenošanas laikā un līdz projekta uzraudzības beigām tiek nodrošināts, ka **kooperatīvajai sabiedrībai realizētā produkcijas vērtība ir vismaz 50 procentu no pretendenta saražotās produkcijas vērtības attiecīgajā nozarē** abos nosauktajos gadījumos (kooperatīvās sabiedrības darbības nozare ir saistīta ar projekta investīciju un pamatdarbības nozari):
* Atbalsta pretendents **vairāk nekā trīs gadus** ir atbilstīgās vai Eiropas kooperatīvās sabiedrības biedrs;
* Atbalsta pretendents **1–3 gadus** ir atbilstīgās vai Eiropas kooperatīvās sabiedrības biedrs.

***2. Lauku saimniecībās mazo saimniecību grupai***

***Ja projektu īsteno mazo saimniecību grupā –*** pie rindošanas kritērijiem, atšķirībā no vidējām un lielām lauku saimniecībām, neņem vērā i*emaksātās nodokļu iemaksas.*

***2. Putnkopības un cūkkopības nozares rindošanas punkti***

***Ja projektu īsteno putnkopības un cūkkopības nozarē –*** ja projektā plānotās investīcijas uzlabos dzīvnieku labturības vai biodrošības apstākļus, līdz atbalsta pasākuma kārtas pēdējai projektu iesniegšanas dienai jābūt saņemtam Pārtikas un veterinārā dienesta atzinumam.

Izziņa nav nepieciešama, ja **projektā paredzēta tikai kūtsmēslu krātuves būvniecība**.

**Īstenojot projektu cūkkopības un putnkopības nozarē**, papildus iepriekš minētajiem atlases kritērijiem, tiek piešķirti rindošanas punkti kritēriju grupā, *ja Pieteiktā projekta mērķis ir:*

* Dējējvistu novietņu jaunu mītņu būvēšana vai esošo rekonstrukcija uz brīvo turēšanas veidu (tostarp kūtī).
* Cūku novietņu jaunu mītņu būvēšana vai esošo rekonstrukcija, lai samazinātu cūku blīvums uz aizgaldu platību.
* Cūku novietņu jaunu mītņu būvēšana vai esošo rekonstrukcija, lai cūkas nodrošinātu ar dabīgajiem nodarbināšanas materiāliem vai pakaišiem, lai izbūvētu vai nomainītu ventilācijas sistēmas.
* Lopbarības ražotnes būvniecība.

***3. Siltumnīcu*** ***būvniecības un pārbūves rindošanas punkti***

***Ja projektu īsteno siltumnīcu būvniecībai un pārbūvei –*** no šī finansējuma atbalsts paredzēts ieguldījumiem:

* Vasaras un tuneļveida siltumnīcās,
* Apsildāmās siltumnīcās,
* Apsildāmās ar augu papildu gaismošanas sistēmām aprīkotās siltumnīcās.

Papildus iepriekš minētajiem atlases kritērijiem, tiek piešķirti rindošanas punkti kritēriju grupā:

* Dalība Zaļajā publiskajā iepirkumā -. Atbalsta pretendents zaļā iepirkuma ietvaros ir piedāvājis un piegādājis savu ražoto produkciju, iesniedzot kopā ar projekta pieteikumu apliecinājumu.
* *Projekta mērķis –*
	+ - Projektā ieguldījumi energoefektivitātē (enerģijas ietaupījums vismaz par 20 %, ko pierāda energoaudita atzinums uz projekta iesniegšanas dienu).
		- Projektā ieguldījumi atjaunojamo energoresursu izmantošanā saskaņā ar MK noteikumu 2.pielikumu “Klimata pārmaiņu mazināšanas un pielāgošanās, kā arī vides aizsardzības ieguldījumi 4.1. "Atbalsts ieguldījumiem lauku saimniecībās".
* *Ieguldījumu vieta –* **maksimālie punkti** tiek piešķirti, ja projekta īstenošanas vieta ir Augšdaugavas novads, Balvu novads, Krāslavas novads, Līvānu novads, Ludzas novads, Preiļu novads, Rēzeknes novads; šajā kritērijā **punktus nepiešķir**, ja projektu īsteno valstspilsētās vai projekta īstenošanas vieta atrodas tuvāk kā 100 km attālumā no Rīgas, mērot taisnā līnijā, izmantojot:

[https://www.google.com/maps/search/maps+att%C4%81lumi+starp+viet%C4%81m/@56.7997634,23.4222673,8z](https://www.google.com/maps/search/maps%2Batt%C4%81lumi%2Bstarp%2Bviet%C4%81m/%4056.7997634%2C23.4222673%2C8z)

***Vispārējie nosacījumi***

 **Ja** pēc projektu iesniegumu sarindošanas to atlasē **punktu skaits ir vienāds** – **priekšroka** saņemt publisko finansējumu ir atbalsta pretendentam, kam ir piešķirts mazāks publiskais finansējums 2014.-2020.g.periodā.

**Ja ir vienāds gan punktu skaits, gan piešķirtais publiskā finansējuma apmērs - priekšroka** saņemt publisko finansējumu ir atbalsta pretendentam, kam projekta īstenošanai paredzētas mazākas attiecināmās izmaksas.